Middlesbrough FC

Middlesbrough Football Club eli ”Boro” on jalkapalloseura Middlesbrough’sta, Englannista. Joukkue pelaa kaudella 2025–2026 Englannin toiseksi korkeimmalla sarjatasolla Mestaruussarjassa.

Middlesbrough voitti vuonna 2004 Englannin liigacupin, mikä oli vuonna 1876 perustetun seuran historian kautta aikain ensimmäinen pokaali.

Historia
Middlesbrough Football Clubin perustivat Middlesbrough Cricket Clubin jäesenet vuonna 1876. Noihin aikoihin oli tapana pelata jalkapalloa aikana, jolloin krikettikausi oli tauolla. Vuonna 1889 Middlesbroughista tuli ammattilaisseura, mutta se palasi amatöörijoukkueeksi vuonna 1892. Vuonna 1899 siitä tuli jälleen ammattilaisseura. Middlesbrough nousi Englannin 1. divisioonaan kauden 1901–1902 päätteeksi.

1980-luvulla seura kärsi pahoista taloudellisista ongelmista, ja se putosi 3. divisioonaan. Pelastajaksi tuli paikallinen liikemies Steve Gibson, joka palautti seuran talouden tasapainoon. Gibson nauttii tämän johdosta suurta suosiota seuran kannattajien keskuudessa. Gibsonin aikakaudella Boro kävi pelaamassa kaksi kautta korkeimmalla sarjatasolla, 1988–1989 ja 1992–1993, ennen kuin vuonna 1994 joukkueen pelaaja-manageriksi palkattiin entinen Englannin maajoukkueen kapteeni Bryan Robson. Robsonin kaudella joukkueeseen palkattiin lukuisia uusia huippunimiä, kuten italialaistähti Fabrizio Ravanelli sekä pienikokoinen brasilialainen maajoukkuepelaaja Juninho. Heti Robsonin ensimmäisellä kaudella Boro nousi Valioliigaan, mistä se putosi kauden 1997 päätteeksi. Samana vuonna se myös pelasi sekä FA Cupin että Liigacupin finaaleissa, mutta hävisi molemmat. Seuraavan kauden päätteeksi se nousi takaisin liigaan. 

Robson lähti kauden  2000–01 päätteeksi ja hänen tilalleen tuli Steve McClaren. Joukkue jatkoi tasapainoisia otteitaan ja voitti 2003–2004 Liigacupin loppuottelussa Boltonin. Kaudella 2005–2006 joukkue eteni toukokuussa Eindhovenissa Hollannissa pelattuun UEFA Cupin loppuotteluun, jossa se hävisi espanjalaiselle Sevilla FC:lle lukemin 4-0.

Kauden 2008–2009 päätteeksi Middlesbrough putosi takaisin Mestaruussarjaan kymmenen vuoden pääsarjarupeaman jälkeen.

Pelaajat

Saavutuksia
 Mestaruussarja / 1. divisioona / 2. divisioona (2. korkein sarjataso)
 Mestaruus (4): 1926–27, 1928–29, 1973–74, 1994–95
 Toinen sija (4): 1901–02, 1991–92, 1997–98, 2015–16
 3. divisioona (3. korkein sarjataso)
 Toinen sija (2): 1966–67, 1986–87
 Liigacup
 Voitto (1): 2003–04
 Toinen sija (2): 1996–97, 1997–98
 FA Cup
 Toinen sija (1): 1996–97

Päävalmentajat

VuodetManageri 1899–1905   Jack Robson 1905–1906   Alex Mackie 1906–1909   Andy Andy Aitken 1909–1910   John Gunter 1910–1911   Andy Walker 1911–1919   Tom McIntosh 1920–1923   Jimmy Howie 1923–1926   Herbert Bamlett 1927–1934   Peter McWilliam 1934–1944   Wilf Gillow 1944–1952   David Jack 1952–1954   Walter Rowley 1954–1963   Bob Dennison 1963–1966   Raich Carter 1966–1973   Stan Anderson 1973–1977   Jack Charlton

VuodetManageri 1977–1981   John Neal 1981–1982   Bobby Murdoch 1982–1984   Malcolm Allison 1984      Jack Charlton 1984–1986   Willie Maddren 1986–1990   Bruce Rioch 1990–1991   Colin Todd 1991–1994   Lennie Lawrence 1994–2000   Bryan Robson 2000–2001   Terry Venables ja  Bryan Robson 2001–2006   Steve McClaren 2006–2009   Gareth Southgate 2009–2010   Gordon Strachan 2010–2013   Tony Mowbray 2013–2017   Aitor Karanka 2017   Steve Agnew

VuodetManageri 2017   Garry Monk 2017–2019   Tony Pulis 2019–2020   Jonathan Woodgate 2020–2021   Neil Warnock 2021–2022   Chris Wilder 2022–2025   Michael Carrick 2025        Rob Edwards 2025–       Kim Hellberg

 Lähteet 

Aiheesta muualla
 Virallinen sivu
 Kannattajien sivu 

Luokka:Englantilaiset jalkapalloseurat
Luokka:Vuonna 1876 perustetut urheiluseurat